《点绛唇（重九饮栖霞）》
宋代·曾惇

九月传杯，要携佳客栖霞去。满城风雨。记得潘郎句。

紫菊红萸，何意留侬住。愁如许。暮烟一缕。正在归时路。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。